Návrh Smernice Rady ktorou sa mení a dopĺňa smernica 69/169/EHS, pokiaľ ide o dočasné kvantitatívne obmedzenie dovozu piva do Fínska /* KOM/2005/0427 v konečnom znení - CNS 2005/0175 */





[pic] | KOMISIA EURÓPSKYCH SPOLOČENSTIEV | Brusel, 14.9.2005 KOM(2005) 427 v konečnom znení 2005/0175 (CNS) Návrh SMERNICE RADY ktorou sa mení a dopĺňa smernica 69/169/EHS, pokiaľ ide o dočasné kvantitatívne obmedzenie dovozu piva do Fínska (predložený Komisiou) ODÔVODNENIE KONTEXT NÁVRHU | Dôvody a ciele návrhu Fínsko, ktoré má spoločnú hranicu s Ruskom, kde je alkohol oveľa lacnejší, požaduje predĺženie súčasného obmedzenia na dovoz piva cestujúcimi z krajín iných, ako sú členské štáty, na ďalšie obdobie od 1. januára 2006. Cieľom žiadosti je riešiť fiškálne, ekonomické a spoločenské problémy a problémy zdravia a verejného poriadku. Komisia navrhuje udeliť Fínsku oprávnenie uplatňovať kvantitatívne obmedzenie na dovoz piva cestujúcimi z krajín iných, ako sú členské štáty, pri dovoznom limite stanovenom na 16 litrov, pričom toto oprávnenie nadobudne účinnosť najneskôr 1. januára 2006. Opatrenie by malo prispieť k zmierneniu súčasných fiškálnych a ekonomických problémov, ktorým Fínsko čelí. Táto výnimka by však mala byť obmedzená na určité časové obdobie: a) aby sa zohľadnila potreba rovnakých pravidiel Spoločenstva tak, aby sa zabránilo nerovnomernej konkurencii, ktorá vyplýva z uplatňovania rôznych limitov pri prechode hraníc medzi Spoločenstvom a tretími krajinami, a b) aby sa zohľadnili výsledky všeobecnej revízie hodnoty a množstva tovaru ustanovených smernicou Rady 69/169/EHS. Výsledkom tejto revízie pravdepodobne bude návrh, ktorý, inter alia, poskytne fínskemu problému konečné riešenie. Platnosť výnimky sa skončí dňa 31. decembra 2006. | Všeobecný kontext V roku 2000 bola Fínsku udelená výnimka do 31. decembra 2005 na obmedzenie osobného dovozu piva jednotlivcami z krajín iných ako členských štátov na nie menej ako 6 litrov s ohľadom na fiškálne, ekonomické a spoločenské problémy a problémy zdravia a verejného poriadku. Fínsko v skutočnosti výnimku uplatňovalo len v obmedzenej miere a v rámci národnej legislatívy obmedzovalo dovoz piva na nie menej ako 16 litrov. V súvislosti s danou výnimkou sa od Fínska požadovalo, aby postupne zrušilo existujúce obmedzenia ohľadom piva, ktoré sa na ich územie dováža z ostatných členských štátov podľa podmienok stanovených smernicou Rady 92/12/EHS o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov. | Existujúce ustanovenia v oblasti návrhu Smernica Rady 69/169/EHS z 28. mája 1969 sa týka harmonizácie ustanovení zákonov, iných právnych predpisov a správnych opatrení týkajúcich sa oslobodenia od dane z obratu a od spotrebnej dane pre dovoz v medzinárodnom cestovnom ruchu. Od prijatia v roku 1969 bola niekoľkokrát zmenená a doplnená, aby riešila špecifické problémy viacerých členských štátov. | Súlad s inými politikami a cieľmi Únie Neuplatňuje sa. | PORADY SO ZÚčASTNENÝMI STRANAMI A HODNOTENIE VPLYVU | Porada so zúčastnenými stranami | Návrh sa týka predĺženia súčasnej výnimky, ktorá sa vzťahuje iba na Fínsko. | Získavanie a využívanie expertízy | Externá expertíza nebola potrebná. | Hodnotenie vplyvu Neuplatňuje sa. | PRÁVNE čASTI NÁVRHU | Zhrnutie navrhovaných opatrení Komisia navrhuje udeliť Fínsku oprávnenie uplatňovať kvantitatívne obmedzenie na dovoz piva cestujúcimi z krajín iných, ako sú členské štáty, pri dovoznom limite stanovenom na 16 litrov, pričom toto oprávnenie nadobudne účinnosť najneskôr 1. januára 2006. Opatrenie by malo prispieť k zmierneniu súčasných fiškálnych a ekonomických problémov, ktorým Fínsko čelí. Platnosť výnimky sa skončí dňa 31. decembra 2006. | Právny základ Článok 93 | Zásada subsidiarity Smernicou Rady 69/169/EHS už definovala harmonizované ustanovenia týkajúce sa dovozu súkromnými cestujúcimi a využila teda svoje kompetencie. Tieto ustanovenia môžu byť zmenené iba právnym aktom zo strany Spoločenstva a nemôžu podliehať rozhodnutiu členských štátov. | Zásada proporcionality Návrh je v súlade s princípom proporcionality z tohto (týchto) dôvodu(-ov). | Bez predĺženia súčasnej výnimky by sa uplatňoval všeobecný limit stanovený článkom 1 smernice 69/169/EHS vo výške 175 eur. V praxi by to znamenalo, že súkromní cestujúci by boli oprávnení doviezť priemerne 200 litrov piva z tretích krajín do Fínska. Medzi Fínskom a jeho susediacou treťou krajinou, t. j. Ruskom, stále existuje značný nepomer v cenách. Negatívny dopad cezhraničného nakupovania na ekonomickú situáciu fínskych maloobchodníkov sa ešte zvyšuje existenciou obchodov bez colnej prirážky situovaných v pohraničných oblastiach Ruska. Okrem negatívnych dôsledkov pre maloobchody a daňové príjmy spôsobuje zvýšená úroveň dovozu piva spoločenské a zdravotné problémy. Uvedené okolnosti je potrebné vnímať v súvislosti so značným znížením daní v priemernej výške 33%, ktoré bolo zavedené v roku 2004, a so zemepisnou polohou Fínska. Preto sa považuje za vhodné schváliť dočasné predĺženie výnimky. | Výber nástrojov | Navrhované nástroje: smernica. | Ostatné prostriedky by neboli vhodné z tohto (týchto) dôvodu(-ov). Existujúca smernica môže byť zmenená a doplnená iba smernicou. | VPLYV NA ROZPOčET | Návrh nemá nijaký záporný vplyv na rozpočet Spoločenstva. | DODATOčNÉ INFORMÁCIE | Korelačná tabuľka Členské štáty sú povinné informovať Komisiu o znení vnútroštátnych ustanovení transponujúcich smernicu, ako aj o znení korelačnej tabuľky medzi týmito ustanoveniami a touto smernicou. | 1. 2005/0175 (CNS) Návrh SMERNICE RADY ktorou sa mení a dopĺňa smernica 69/169/EHS, pokiaľ ide o dočasné kvantitatívne obmedzenie dovozu piva do Fínska RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 93, so zreteľom na návrh Komisie[1], so zreteľom na stanovisko Európskeho parlamentu[2], so zreteľom na stanovisko Európskeho hospodárskeho a sociálneho výboru[3], Keďže: (1) Článkami 4 a 5 smernice Rady 69/169/EHS z 28. mája 1969 o harmonizácii ustanovení zákonov, iných právnych predpisov a správnych opatrení, týkajúcich sa oslobodenia od dane z obratu a od spotrebnej dane pre dovoz v medzinárodnom cestovnom ruchu[4], upravujú úľavy na tovar podliehajúci spotrebnej dani, ktorý je prevážaný v batožine cestujúcich prichádzajúcich z krajín iných ako členských štátov, za predpokladu, že tieto dovozy nemajú obchodný charakter. (2) Smernicou 69/169/EHS, ktorá bola zmenená a doplnená smernicou 2000/47/EHS, sa povoľuje Fínsku do 31. decembra 2005 obmedzovať dovoz piva jednotlivcami na nie menej ako 6 litrov na osobu vzhľadom na vážne ekonomické problémy maloobchodníkov v pohraničných oblastiach, ako aj na značnú stratu príjmov spôsobenú zvýšeným dovozom piva z krajín iných ako členských štátov. Fínsko povolenie uplatňuje len v obmedzenej miere a obmedzilo dovoz piva na maximálne 16 litrov na osobu. (3) Pristúpenie nových členských štátov znamená nové možnosti pre ľudí, ktorí cestujú z jedného z členských štátov, najmä z Estónska, a ktorí chcú do Fínska doviezť pivo. Fínsko na túto situáciu reagovalo tak, že znížilo sadzbu dane na alkoholické nápoje prevážané cez hranice v priemere o 33%, čo je zďaleka najvýznamnejšia zmena za posledných 40 rokov. (4) Zníženie sadzby dane na alkoholické nápoje viedlo nielen k značným stratám v príjmoch zo spotrebnej dane, ale aj k nárastu problémov v súvislosti s politikou týkajúcou sa alkoholu, politikou v oblasti zdravia a sociálnou politikou. Navyše vzrástli problémy s verejným poriadkom a zvýšením kriminality v súvislosti s alkoholom. (5) Fínsko požadovalo, aby sa výnimka z článku 4 ods. 1 smernice 69/169/EHS uplatňovala na maximálny dovozný limit piva cestujúcimi z krajín iných ako členských štátov nie menej ako 16 litrov na osobu. (6) Do úvahy by sa mala vziať zemepisná poloha Fínska, ekonomické ťažkosti fínskych maloobchodníkov sídliacich v pohraničných oblastiach, ako aj značné straty príjmov spôsobené zvýšenými dovozmi piva zo štátov iných ako členské štáty. (7) Z týchto dôvodov a vzhľadom na súčasné úvahy o všeobecnej revízii hodnoty a množstva tovaru ustanovených v smernici 69/169/EHS je vhodné, aby sa Fínsku povolilo uplatňovať výnimku ešte jeden rok do 31. decembra 2006, PRIJALA TÚTO SMERNICU: Článok 1 V článku 5 smernice 69/169/EHS sa odsek 9 nahrádza takto: "9. Odchylne od článku 4 ods. 1 získa Fínsko oprávnenie uplatňovať kvantitatívne obmedzenie nie nižšie ako 16 litrov na dovoz piva z krajín iných ako členské štáty do 31. decembra 2006." Článok 2 1. Členské štáty uvedú do účinnosti zákony, iné právne predpisy a správne ustanovenia potrebné na dosiahnutie súladu s touto smernicou najneskôr do 31. decembra 2005. Okamžite oznámia Komisii znenie týchto ustanovení a korelačnú tabuľku týchto ustanovení a tejto smernice. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnej legislatívy, ktoré prijmú v oblasti upravenej touto smernicou. Článok 3 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie. Článok 4 Táto smernica je určená členským štátom. V Bruseli Za Radu predseda [1] Ú. v. C […], […], s. […]. [2] Ú. v. C […], […], s. […]. [3] Ú. v. C […], […], s. […]. [4] Ú. v. ES L 133, 4.6.1969, s. 6. Smernica naposledy zmenená a doplnená smernicou 2000/47/EC (Ú. V. ES L 193, 29.7.2000, s. 73).